PressReader - Oudtshoorn Courant: 2018-01-12 - Vier vas na plaas­roof
Vier vas na plaas­roof
Oudtshoorn Courant - 2018-01-12 - VOORBLAD - HANNES VISSER
D­rie men­se wat in Ok­to­ber na ‘n plaas bui­te De Rust ver­huis het is Maan­dag deur ‘n roof­voor­val só ge­trau­ma­ti­seer, dat hul­le op­pak en die plaas ont­ruim.
Vol­gens die plaas­ei­e­naar (20) en sy vrien­din (18) was dit hul­le droom om met vo­ëls op die stuk grond wat hul­le in 2016 ge­koop het te boer, maar toe het vier mans met mes­se hul­le droom in sker­we laat spat. Uit vrees vir ver­gel­ding het hul­le ge­vra om a­no­niem te bly.
Vol­gens die jong vrou, het haar vriend Maan­dag­mid­dag net voor vyf­uur De Rust toe ge­ry om wer­kers af te laai. Sy en haar broer (26) wat met die boer­de­ry help, het te­le­vi­sie ge­kyk toe vier mans ge­wa­pen met lang mes­se, die ver­trek bin­ne­storm en geld eis.
“Die een met swart kle­re het my op­ge­pluk en be­veel om hom te wys waar al die waar­de­vol­le goed is, hy het ook be­gin om my te be­tas. T­wee van hul­le het my broer be­veel om op die bank te bly sit.” Vol­gens haar het hul­le glo ‘n pis­tool vir haar broer ge­wys.
“Ek het net ge­smeek dat hul­le ons nie moet seer­maak nie en moet vat wat hul­le wil hê.”
Ter­wyl een van die ro­wers se­ker ge­maak het haar broer bly op die bank, het die an­der d­rie die huis be­gin plun­der.
“Hul­le het al­les wat in die kas­te was uit­ge­gooi, hul­le het selfs die in­houd van die ys­kas uit­ge­gooi en het heel­tyd ge­sê hul­le soek geld.”
Een van die ro­wers wat in rooi ge­klee was, het die vrou op ‘n sta­di­um bad­ka­mer toe ge­dwing waar hy haar be­gin soen het en daar­op aan­ge­dring het dat sy hul­le moet wys waar die geld en wa­pens was. “Ek het be­sef dat ek my nie moet te­ë­sit nie en het ver­dui­de­lik dat ons nie wa­pens of nog geld in die huis het nie.”
Vol­gens haar moes die vier die huis dop­ge­hou het, want hul­le het ge­vra waar­heen die man met die bak­kie ge­ry het en wou weet of hy geld by hom het.
“Ek was bang hul­le wag vir hom om te­rug te kom en het toe vir hul­le ge­sê hy het niks geld by hom nie, want hy het geld vir die wer­kers ge­gee voor­dat hy hul­le gaan af­laai het.”
Na­dat die mans fiet­se, ‘n skoot­re­ke­naar, ‘n sel­foon, kon­tant en ju­we­le by­me­kaar ge­maak het, het hul­le die ha­se­pad ge­kies. Hul­le wou die vrou se iP­ho­ne ook steel, maar kon dit nie oop­kry om die sim­kaart uit te haal nie en het dit ag­ter­ge­laat. Sy kon daar­in slaag om haar vriend in die han­de te kry. Hy het on­mid­del­lik na die De Rust-po­li­sie­sta­sie ge­gaan en is saam met die po­li­sie plaas toe. Die vrou en haar broer het be­skry­wings van die aan­val­lers ge­gee en die po­li­sie het bin­ne ‘n uur die eer­ste een aan­ge­keer. Die an­der d­rie is Dins­dag­og­gend om­streeks drie­uur in die om­ge­wing aan­ge­keer.
Vol­gens kap­tein Gert Fou­rie, be­vel­voer­der van De Rust-po­li­sie­sta­sie, het die po­li­sie die lei­dra­de op­ge­volg en ook hon­de in­ge­span om die ver­dag­tes op te spoor.
Die vier ver­dag­tes het Woens­dag op aan­klag van roof met ver­swa­ren­de om­stan­dig­he­de in die Oudts­hoorn-land­dros­hof ver­skyn. T­wee van hul­le is min­der­ja­rig en mag nie ge­ï­den­ti­fi­seer word nie. Die an­der t­wee is Ni­klaas Wit­booi en Ja­son Jan­tjies. Hul­le ver­skyn van­dag weer in die hof.
In­tus­sen het die d­rie men­se se­dert Maan­dag in Mos­sel­baai oor­nag en is tans be­sig om die plaas te ont­ruim. “Ek gaan vir be­ra­ding na die roof en ons gaan die pla­sie nou in die mark sit,” het die vrou Woens­dag ge­sê.
Vol­gens haar gaan hul­le voor­lo­pig in Al­ber­ti­nia woon ter­wyl hul­le plan­ne vir die toe­koms maak. Sy sê die op­tre­de van die po­li­sie was on­ge­loof­lik. “Die men­se van die om­ge­wing moet weet dat die po­li­sie hier reg­tig uit hul­le pad gaan om hul­le werk te doen. “Hul­le het die ver­dag­tes bin­ne ure aan­ge­keer en ook om­trent al die ge­steel­de goed te­rug­ge­vind. Hul­le ver­dien reg­tig ‘n groot dan­kie.”
Een van die ver­trek­ke in die huis na­dat die ro­wers dit ge­plun­der het.
Die deur waar die ro­wers toe­gang tot die huis ver­kry het.